**Република БЪЛГАРИЯ**

# В И С Ш С Ъ Д Е Б Е Н С Ъ В Е Т

**П Р О Т О К О Л № 16**

**от заседание на Комисия ”Професионална квалификация и**

**информационни технологии”,**

**проведено на 16.06.2025 г.**

Днес, 16.06.2025 г. /понеделник/, от 15:00 часа се проведе заседание на Комисия „Професионална квалификация и информационни технологии”, в състав:

|  |  |
| --- | --- |
| **ПРЕДСЕДАТЕЛ:**  **ЗАМ. ПРЕДСЕДАТЕЛ:**  **ЧЛЕНОВЕ:** | **КАЛИНА ЧАПКЪНОВА**  **ДАНИЕЛА МАРЧЕВА**  **ГЕРГАНА МУТАФОВА**  **БОЯН НОВАНСКИ**  **ЙОРДАН СТОЕВ**  **СЕВДАЛИН МАВРОВ** |

На заседанието присъстват експертните сътрудници на комисията: Станислав Фиданов – директор на дирекция „Информационни технологии“, Анелия Чомакова – началник отдел „ИО“ в дирекция „Информационни технологии“, Борислав Нейчев – началник отдел „МРЦИС“ в дирекция „Информационни технологии“ и Мирослава Чирпъкова – главен експерт в отдел „МРЦИС“, дирекция „Информационни технологии“.

***ПО ДНЕВНИЯ РЕД***

**1. ОТНОСНО:** Уведомление от Весела Гълъбова-Илиева съдия в Районен съд - Варна, командирована в Окръжен съд - Варна и национално лице за контакт на НСМГТД /граждански дела/ за необходимост от определяне на представители в управителните комитети по член 25, параграф 1, буква д) от Регламент (ЕС) 2020/1783 и член 25, параграф 1, буква д) от Регламент (ЕС) 2020/1784.

**Комисия „Професионална квалификация и**

**информационни технологии”**

**Р Е Ш И :**

**1.1. ВНАСЯ** уведомлението за разглеждане в следващо редовно заседание на пленума на Висшия съдебен съвет, като предлага следното решение:

**ПРОЕКТ**

**ПЛЕНУМЪТ НА ВИСШИЯ СЪДЕБЕН СЪВЕТ**

**Р Е Ш И:**

**1. ОПРЕДЕЛЯ** за представители в управителните комитети по член 25, параграф 1, буква д) от Регламент (ЕС) 2020/1783 и член 25, параграф 1, буква д) от Регламент (ЕС) 2020/1784 съдия Радослав Ангелов от Софийски районен съд и за експерт от страна на Висшия съдебен съвет съдебният служител Мирослава Чирпъкова - главен експерт-методолог в отдел “Методология и развитие на централизирани информационни системи“, дирекция „Информационни системи“ в Администрацията на Висшия съдебен съвет.

**2.** За решението на Пленума по т.1 ***да се уведоми*** Министерство на Правосъдието.

**2. ОТНОСНО:** Искане от административния ръководител на Окръжен съд – Кърджали относно закупуване на видеоконферентна система.

**Комисия „Професионална квалификация и**

**информационни технологии”**

**Р Е Ш И :**

**2.1.**Да се информира административния ръководител - председател на Окръжен съд – Кърджали относно решението по т.1.1 от Протокол №15/05.06.2025г. на Комисия **„**Професионална квалификация и информационни технологии**“ за** включване в проекта на „График на планираните обществени поръчки за 2025 г. на Висшия съдебен съвет“ на обществена поръчка с предмет „Видеоконференции в съдебната система“.

**3. ОТНОСНО:** Искане от административния ръководител на Административен съд – Пловдив относно закупуване на 13 бр. компютърни конфигурации, 10 бр. монитори и лиценз за защитна стена.

**Комисия „Професионална квалификация и**

**информационни технологии”**

**Р Е Ш И :**

**3.1.**Искането от административния ръководител - председател на Административен съд - Пловдив за закупуване на 13 броя компютърни конфигурации на стойност 15 054 лв. с ДДС **е целесъобразно**.

**3.2.** **ИЗПРАЩА** решението по т.3.1. ведно с доклад на Комисия „Бюджет и финанси“ към Пленума на ВСС, **по компетентност**.

**3.3.** Искането от административния ръководител на Административен съд - Пловдив за осигуряване на средства за закупуване на 10 монитора на обща стойност 1690 лв. с ДДС и за закупуване на допълнителен лиценз за защитна стена Sophos XGS2100 на стойност 8160 лв. с ДДС към настоящия момент **е нецелесъобразно**.

**3.4.** **ИЗПРАЩА** решението по т.3.3. на административния ръководител на Административен съд - Пловдив, за сведение.

**4. ОТНОСНО:** Писмо от началник отдел „Международна дейност“, дирекция „Международна дейност, връзки с обществеността и протокол“ относно предоставяне на отговори по „Извадка от Въпросника за оценяване на CEPEJ – проучване на Европейската комисия за ефективност на правосъдието на Съвета на Европа в рамките на Информационното табло на ЕС в областта на правосъдието“ - данни за 2024 г.

**Комисия „Професионална квалификация и**

**информационни технологии”**

**Р Е Ш И :**

**4.1. ОДОБРЯВА** подготвените от експертите в дирекция „ИТ” отговори на Въпросника за оценяване на CEPEJ – проучване на Европейската комисия за ефективност на правосъдието на Съвета на Европа в рамките на Информационното табло на ЕС в областта на правосъдието по въпросите от компетентност на Комисия „Професионална квалификация и информационни технологии“ към Пленума на ВСС.

**4.2. Изпраща** решението по т.4.1. на дирекция „Международна дейност, връзки с обществеността и протокол” в АВСС, по компетентност.

**5. ОТНОСНО:** Доклад от Весела Гълъбова-Илиева относно участие в 20-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата на държавите членки при събирането на доказателства по граждански или търговски дела, проведено онлайн на 04.06.2025 г.

**Комисия „Професионална квалификация и**

**информационни технологии”**

**Р Е Ш И :**

**5.1.** **ПРИЕМА** за сведение представения доклад от Весела Гълъбова-Илиева относно участие в 20-тото съвместно заседание на Комитета по връчване в държавите членки на съдебни и извънсъдебни документи по граждански и търговски дела и на Комитета за сътрудничество между съдилищата на държавите членки при събирането на доказателства по граждански или търговски дела, проведено онлайн на 04.06.2025 г.

**5.2**. Полученият официален превод от министерство на правосъдието на наръчника на потребителя за работа с децентрализираната информационна система /референтното изпълнение/ за връчване на документи и събиране на доказателства да се изпрати на съдилищата.

**6. ОТНОСНО:** Писмо от административния ръководител на Апелативен съд – София относно издаване на втори електронен подпис за използването на опцията за отдалечен достъп до Единната информационна система на съдилищата.

**Комисия „Професионална квалификация и**

**информационни технологии”**

**Р Е Ш И :**

**6.1. ОТЛАГА** разглеждането на т.6 за следващо заседание на комисията.

**7. ОТНОСНО:** Отговор от „Информационно обслужване“ АД във връзка със създадени 58 профила на физически лица с идентификатори, различни от ЕГН в Единния портал за електронно правосъдие (ЕПЕП).

**Комисия „Професионална квалификация и**

**информационни технологии”**

**Р Е Ш И :**

**7.1. ПРИЕМА за сведение** представения доклад и ***изпраща*** писмо до „Информационно обслужване“ АД, като фирма спечелила ОП за поддръжка на ЕПЕП за сведение.

**8. ОТНОСНО:** Извлечение от протокол № 16/12.06.2025 г., т. 20 от заседание на Пленума на ВСС във връзка с необходимост от иницииране на обществена поръчка (ОП) с предмет: „Наблюдение и управление на информационно-комуникационна инфраструктура (ИКИ) и осъществяване на дейности свързани с киберсигурността на ВСС и съдилищата с изключение на административните съдилища и Върховния административен съд“.

**Комисия „Професионална квалификация и**

**информационни технологии”**

**Р Е Ш И :**

**8.1.** Обществена поръчка с предмет: „Наблюдение и управление на информационно-комуникационна инфраструктура (ИКИ) и осъществяване на дейности свързани с киберсигурността на информационната и комуникационна инфраструктура на ВСС и съдилищата с изключение на административните съдилища и Върховния административен съд“ да бъде стартирана с актуализираната документация.

**8.2. Връща** материалите по т.8.1. на Комисия „Бюджет и финанси“ за внасяне в Пленума на ВСС.

**ПРЕДСЕДАТЕЛ НА КОМИСИЯ**

**”ПРОФЕСИОНАЛНА КВАЛИФИКАЦИЯ И**

**ИНФОРМАЦИОННИ ТЕХНОЛОГИИ”:**

**/КАЛИНА ЧАПКЪНОВА/**

ЧЛЕНОВЕ: ДАНИЕЛА МАРЧЕВА: /п/

ГЕРГАНА МУТАФОВА:/п/

БОЯН НОВАНСКИ: /п/

ЙОРДАН СТОЕВ:/п/

СЕВДЕЛИН МАВРОВ:/п/